**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_J.Troška

Rēzeknē, 2015.gada 18.februaris

**Rēzeknes novada pašvaldības**

**Attīstības plānošanas nodaļas**

**Projektu vadītāja konkursa nolikums**

1. Šis nolikums nosaka Rēzeknes novada pašvaldības Attīstības plānošanas nodaļas projektu vadītāja konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājas lapā [www.rezeknesnovads.lv](http://www.rezeknesnovads.lv), publicē sludinājumu par to, ka Rēzeknes novada pašvaldība izsludina konkursu uz Rēzeknes novada pašvaldības Attīstības plānošanas nodaļas projektu vadītāja amatu, norādot papildu informācijas iegūšanas veidu.
3. Tiks vērtēti tie pretendentu iesniegumi, kas būs saņemti klātienē, pa pastu vai elektroniski līdz **2015.gada 19.martam** ieskaitot pulksten 1630.
4. Ar konkursa nolikumu var iepazīties Rēzeknes novada pašvaldības mājas lapā [www.rezeknessnovads.lv](http://www.rezeknessnovads.lv) un Rēzeknes novada pašvaldības administrācijā 16.kabinetā (2.stāvā), Atbrīvošanas alejā 95A, Rēzeknē, darba laikā, iepriekš sazinoties pa tālruni 64622238.
5. Pretendentiem jāatbilst šādām prasībām:
	1. Augstākā izglītība ekonomikā, sociālajās zinātnēs vai citā ar projektu vadīšanu saistītā jomā;
	2. Zināšanas un izpratne dažādās jomās, piemēram, ekonomikā, komunikācijā, likumdošanā, grāmatvedībā, vadības zinātnēs;
	3. Vismaz 3 (trīs) gadu pieredze projektu vadīšanā, ieviešanā;
	4. Par priekšrocību tiks uzskatīta pieredze starptautisku projektu ieviešanā, vērtējot vadītā projekta sarežģītību (starptautisko partneru skaits, iesaistītā mērķa grupa, projekta budžets u.c.);
	5. Par priekšrocību tiks uzskatīta darba pieredze ar izglītību saistītā jomā;
	6. Teicamas angļu un krievu valodas zināšanas;
	7. Teicamas datorlietošanas prasmes,
	8. Teicamas saziņas un komunikācijas prasmes.
6. Pretendenti noteiktajā termiņā iesniedz Rēzeknes novada pašvaldības administrācijā, nosūta pa pastu vai uz e-pastu info@rezeknesnovads.lv (ar norādi „Konkursam uz Rēzeknes novada pašvaldības Attīstības plānošanas nodaļas projektu vadītāja amatu”) pieteikumu un šādus dokumentus:
	1. dzīves aprakstu (CV);
	2. motivācijas vēstuli;
	3. izglītību un kvalifikāciju apliecinošu dokumentu kopijas;
	4. atsauksmes no iepriekšējās darba vietas vai iepriekšējās darba vietas darbinieka darbības un tās rezultātu novērtējums (ja ir);
	5. Papildus pieteikumam konkursa pretendents var sniegt citu informāciju un iesniegt citu dokumentu kopijas, kas apliecina amata pretendenta atbilstību Nolikuma 5.punktā norādītajām prasībām.
7. Konkursa komisija, kuru izveido ar domes priekšsēdētāja rīkojumu, 5 darbdienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus.
8. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
9. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 5.punktā izvirzītajām prasībām, ko apliecina iesniegtie dokumenti.
	2. konkursa otrā kārta sastāv no divām daļām:
		1. intervijas;
		2. praktiskā uzdevuma.
10. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.

1. Pēc konkursa otrās kārtas komisijas sēdes, pamatojoties uz konkursa komisijas sēdes protokolu, atbildīgais darbinieks personāla jautājumos rakstiski (ar vēstuli vai e-pasta vēstuli, ja pretendents pieteikumu iesniedzis ar e-pasta starpniecību) paziņo amata pretendentiem konkursa otrās kārtas rezultātus.
2. Atbildīgais darbinieks personāla jautājumos pēc konkursa noslēguma nodrošina nepieciešamo dokumentu sagatavošanu izvirzītā pretendenta iecelšanai amatā.
3. Ziņas par pretendentiem, kas iegūtas konkursa gaitā, ir konfidenciālas, un konkursa komisijas locekļiem, kā arī konkursa norisē iesaistītajiem darbiniekiem nav tiesības tās izpaust.